Főoldal / Orvos válaszol / Szív- és érrendszeri betegségek téma kérdései / Alacsony pulzusszám
Magas vérnyomás, alacsony pulzus - betegséget jelez? Folyton hideg végtagok - Betegség tünete is lehet A szívelégtelenség típusai Trombózis: hogyan szűrhető a hajlamunk? Szívizombántalom - Okok, tünetek és kezelés
Van egy 15 éves öcsém aki versenyszerűen sportol. Az utóbbi 1, 5 hónapban töbször jelezte, hogy rossz a közérzete és szédül. Volt 24 órás EKG is rajta aminek az értékelésekor csak annyit mondtak, hogy időnként alacsony a pulzusszáma és, hogy csináljunk neki 1 terheléses EKG-t is. Ez még nem történt meg. Az lenne a kérdésem, hogy nagy gondot jelent ezek szerint az, hogy alacsony a pulzusszáma?
WEBBeteg szakértő válasza a alacsony pulzus témában
Az említett alacsony pulzusszám relatív. Sportolóknál a vagustúlsúly miatt gyakran észlelhető nyugalomban alacsony, 50/perc körüli pulzusszám, emiatt nem kell aggódni. Kérdés, hogy a Holteren (24 órás EKG) mennyi volt a szívfrekvencia, illetve összefüggött-e a szédüléses panaszokkal. Mindenesetre a versenysport miatt egyébként is indokolt a kardiológiai vizsgálat, szívultrahang, terhelés elvégzése.
Kérdés: 2009-04-01 10:46:21; Megválaszolva: 2011. szeptember 22., 09:11